Øverstraumen

Øverstraumen er en fjordarm av Ranfjorden i Rana kommune i Nordland. Fjorden har innløp ved sundet Straumkjeften i sør og strekker seg 5,5 kilometer nordover til Straumsbotn. Den ytterste delen av fjorden er trang, men nord for Nordgården, som ligger på vestsiden, åpner den seg opp. Denne delen av fjorden blir kalt Sveet. Fra Sveet går sundet Auran østover, før fjorden svinger nordover igjen. Lengst nord på østsiden ligger grenda Jamtjorda. Fra her går Straumbotnet inn til grenda med samme navn.

 Referanser 
Øverstraumen på Norgeskart.no fra Statens kartverk

Kategori:Fjorder i Rana